**En flyktning – min neste?**

**Mål:**

* Å forholde seg til den aktuelle flyktningsituasjonen
* Å reflektere over det kristne nestebegrepet

**Forløp:**

* Vis filmen fra Redd Barna - [klikk her](https://www.youtube.com/watch?v=RBQ-IoHfimQ&feature=youtu.be) Vær oppmerksom på at filmen er preget av sterke scener. Se gjennom den før du viser den til ungdommer (De bør være over 15år)
* Les eller gjenfortell om Jesu flukt til Egypt: Matt. 2,13-15
* For å vurdere spørsmålet "Hvem er min neste?" lages det en øvelse, som bygger rundt en strek på gulvet. Lag en usynlig strek fra den ene enden av lokalet til den andre. I den ene enden legges et stykke papir, der det står «Min neste», i den andre enden av streken legges et stykke papir, hvor det står «Ikke min neste». Lederen nevner nå noen forskjellige "personer", og ungdommene stiller seg det sted på linjen, som svarer til i hvor høy grad, de hver synes at de enkelte personer er en neste, og at de har ansvar for å hjelpe. Forslag til personer som de kan ta stilling til:   
  *Mine søsken  
  En som prøver å fikse bilen sin i veikanten  
  Naboen min, som ikke klarer å betale alle regningene sine  
  En jente fra andre klasse som blir mobbet på skolen  
  En gammel dame som ikke klarer å bære posene sine hjem fra Kiwi  
  En blind mann som skal over veien  
  En ung kvinne som har blitt frastjålet vesken sin  
  En mann fra det lokale asylmottaket som trenger å øve på norsken sin  
  En hjemløs på gaten som er sulten  
  En flyktning som har fått avslag på asyl i Norge, og som gjerne vil skjules i et par dager i kjelleren din, fordi han risikerer å bli drept når han vender tilbake til hjemlandet sitt  
  Folk som må flykte på grunn av klimaendringer som vi er med på lage*
* Finn gjerne selv på andre. Ha løpende dialog underveis*.*
* Les eller gjenfortell lignelsen om den barmhjertige samaritan Luk. 10,25-37. Her kan dere skifte fokus, så spørsmålet ikke er "Hvem er **min** neste?", men i stedet blir "Hvem er den   
  neste **for meg**, når jeg har bruk for hjelp?" Snakk om, at godhet finnes i verden, og at hjelp noen ganger kommer fra uventet kant. La ungdommene fortelle om om de selv har opplevet å bli hjulpet av en de ikke regnet med
* La nå ungdommene leke med tanken, at det var dem, som var jenta i filmen. Hvem kunne de forestille seg, ville være neste for dem i den situasjonen? La forslagene komme opp på tavlen.

**Forberedelse:**

* Sørg for å ha internettforbindelse, for å vise filmen.
* Print ut to ark, der det står «Min neste» på det ene og «Ikke min neste» på det andre.

**Varighet:**Ca 30 min.